open-index/open-wikipedia-markdown huggingface dataset:
רפא סילבה

**רפאל אלכסנדרה פרננדש פריירה דה סילבה** (בפורטוגזית: **Rafael Alexandre Fernandes Ferreira da Silva**; נולד ב-17 במאי 1993), הידוע בכינויו **רפא סילבה** (**Rafa Silva**), הוא כדורגלן פורטוגזי המשחק בעמדות הקשר והקיצוני בבנפיקה ליסבון מליגת העל הפורטוגלית, ששיחק בעבר בנבחרת פורטוגל.

## קריירת מועדונים
רפא התחיל את הקריירה שלו באתלטיקו פובואנסה, ממנה עבר לאלוורסה. בשנת , הצטרף לקבוצת הנוער של פיירנסה. ב-29 ביולי 2012, רפא ערך את הופעת הבכורה שלו בקבוצה הבוגרת בניצחון 2–1 נגד פנאפייל.

ביוני , רפא חתם לחמש שנים בבראגה. ב-10 בנובמבר, הבקיע את שעריו הראשונים בקבוצה, כאשר כבש צמד בניצחון 3–1 נגד אולהאננסה במסגרת הגביע הפורטוגלי. ב-17 בספטמבר 2015, הבקיע את שער הבכורה שלו בזירה האירופית, בניצחון 1–0 נגד סלובן ליברץ.

ב-1 בספטמבר 2016, רפא חתם לחמש שנים בבנפיקה ליסבון תמורת 16.4 מיליון אירו, עם סעיף שחרור של 60 מיליון אירו. 8 ימים לאחר מכן, רפא ערך את הופעת הבכורה שלו בקבוצה בניצחון 2–1 נגד ארוקה. ב-22 בינואר 2017, רפא הבקיע את שער הבכורה שלו בקבוצה בניצחון 4–0 נגד טונדלה. את עונת , רפא סיים עם 17 שערים וסיים שלישי בטבלת מלך שערי הליגה.

ב-25 ביוני 2024 חתם סילבה על חוזה ל-3 שנים בבשיקטש מליגת העל הטורקית.

ב-22 בינואר 2026 שב סילבה לבנפיקה וחתם על חוזה לשנתים וחצי במועדון.

## קריירה בין-לאומית
בצעירותו, רפא שיחק בנבחרות הצעירות של פורטוגל. ב-28 בפברואר 2014, רפא זומן לראשונה לסגל הנבחרת הבוגרת וכעבור 5 ימים, ערך את הופעת הבכורה שלו בנבחרת בניצחון 5–1 נגד .

רפא, נכלל בסגל הנבחרת לקראת מונדיאל 2014, יורו 2016 ויורו 2020.

## תארים
; בראגה
* הגביע הפורטוגלי: 

; בנפיקה ליסבון
* ליגת העל הפורטוגלית: , , 
* הגביע הפורטוגלי: 
* הסופר קאפ הפורטוגלי: , , 2023

; נבחרת פורטוגל
* אליפות אירופה בכדורגל: 2016
* ליגת האומות: 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פיירנסה
קטגוריה:כדורגלני ספורטינג בראגה
קטגוריה:כדורגלני בנפיקה ליסבון
קטגוריה:כדורגלני בשיקטש
קטגוריה:כדורגלני נבחרת פורטוגל
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים פורטוגזים בטורקיה
קטגוריה:פורטוגזים שנולדו ב-1993
ההנאה שבאטיות

**ההנאה שבאיטיות** (בצרפתית: **La lenteur**) הוא רומן מאת הסופר הצ'כי מילן קונדרה, שראה אור בשנת 1994.

זהו הראשון מבין הרומנים "הצרפתים" של קונדרה, שלאחר הגירתו לצרפת הפסיק לכתוב בשפת אימו, הצ'כית.

## תוכן הספר

הסצנה הפותחת את הספר מתארת את המספר ואשתו נוסעים למלון הנמצא בטירה באחד ממחוזות צרפת. במהלך הנסיעה הם מוטרדים ממכונית הנוסעת אחריהם בגלל התנועה העמוסה והמסוכנת בכביש. אשתו תוהה מדוע נהגים אינם חוששים כשהם מאחורי ההגה? תשובתו של המספר היא המוטו של הספר השתקפות התאוצה בעידן המודרני, מול ה"איטיות "של תקופות קודמות". נשאלת השאלה: "מדוע נעלמה ההנאה שבאטיות?"

מספר קווי עלילה שזורים בסיפור: האחד מתקיים במאה ה-18 בטירה בצרפת, דומה מאוד לזו בה הם שוהים הסופר ואשתו. השני מתאר ועידה בינלאומית של אנטמולוגים, באותה טירה, בהווה המסופר. 

בקו העלילה ראשון האביר חווה לילה של עונג מתוזמן בקפידה עם בעלת הטירה, מאדאם דה טי. בני הזוג יודעים שיהיה להם לילה אחד לעצמם. מאדאם דה טי משתמשת במעשה כדי להונות את בעלה על אהובה האמיתי, המרקיז. האחרון מגלה מאוחר יותר בפני האביר כי מאדאם דה טי פריג'דית. 

בקו העלילה השני, מתואר כנס בו משתתף הפרופסור הצ'כי, צ'צ'ופישקי, שנאלץ לעבוד כעובד בניין במשך עשרים שנה. עקב הדחתו מהאקדמיה בידי המשטר הקומוניסטי, הוא נאלץ לזנוח מחקר על זבובים. במסגרת הכנס אמור היה להעביר הרצאה על המחקר. הוא שוכח את ההרצאה שהכין ומדבר על עצמו ועל חייו הלא מוצלחים.  

כל עלילה מספקת פרספקטיבה על מודרניות, זיכרון וחושניות.  

בסוף הספר, כל העלילות הללו אוחדו במקום אחד והדמויות מקיימות אינטראקציה. הן מראות כיצד האידיאלים שהן מייצגות פועלים יחד בעולם. 

## קישורים חיצוניים
# סקירת הספר בניו-יורק טיימס.
* 

קטגוריה:ספרי מילן קונדרה
קטגוריה:ספרי 1994
ז'רויאן

**ז'רויאן** (בהונגרית: **Zsarolyán**) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול הרומני. 

בדומה ליישובים רבים באירופה, גם אוכלוסיית ז'רויאן קטנה בעשרות השנים האחרונות, מ-391 תושבים בשנת 1990 עד 384 תושבים בשנת 2020.

הכפר ואזורו מיושבים לסירוגין מאז המאה ה-12

## יהודי ז'רויאן
יהודים חיו בז'רויאן בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
חולם כמו יוסף

**חולם כמו יוסף** הוא סינגל של הזמר-יוצר הישראלי חנן בן ארי, אשר יצא לאור ב-10 במאי 2021. השיר נכתב על ידי בן ארי, יחד עם אחיו נריה, והופק על ידי תומר בירן.

## רקע וכתיבה
לדברי בן ארי, השיר "מוקדש לכל החולמים וגם לאלה שלא מעזים לחלום". בכיכר השבת נכתב כי השיר "מוקדש לגיבורי התנ"ך ולהשראה שבן ארי שואב מהם בחיי היומיום שלו". בתחילת השיר, מופיעה דגימה מתוך נעימת התוכנית פסוקו של יום, בהלחנתו של צבי בן-פורת.

## וידאו קליפ
הווידאו קליפ של השיר יצא בסמוך לצאתו של הסינגל, ואותו צילם בן ארי בשוט אחד באמצעות אייפון, תוך סלפי של בן ארי מסתובב בתל אביב. הקליפ בוים על ידי איתן כהן ואלון זייפרט. נכון לאוגוסט 2025 לשיר יש מעל ל-13 מיליון צפיות.

## הצלחה
במצעד השבועי של מדיה פורסט, הגיע השיר לראשונה למקום השני, עם 141 השמעות סך הכל בתחנות הרדיו בישראל. שבועיים לאחר מכן, הגיע בשיאו למקום הראשון, עם 236 השמעות.

## גרסות נוספות
גרסת מופע של השיר נכללה באלבומו של בן ארי Live 2022. באוגוסט 2023 יצאה גרסה של השיר בביצוע להקת הרבנות הצבאית. בן ארי ביצע את השיר במצעד הפזמונים העברי השנתי של גלגלצ בגרסה איטית.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים המבוססים על התנ"ך
קטגוריה:שירים על חלומות
קטגוריה:שירי סינת'-פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
מרקו פרידל

**מרקו פרידל** (בגרמנית: **Marco Friedl**; נולד ב-16 במרץ 1998) הוא כדורגלן אוסטרי המשחק בעמדת הבלם בוורדר ברמן, בה הוא גם משמש כקפטן, ובנבחרת אוסטריה.

## קריירת מועדונים
פרידל התחיל את הקרירה שלו בקבוצת הילדים של קירכביכל וכאשר היה בן 9 הצטרף לקופסטיין. בשנת , הצטרף לאקדמיה של באיירן מינכן. בנובמבר , פרידל הצטרף לקבוצת המילואים של המועדון. ב-14 במרץ 2017, פרידל חתם על חוזה לארבע וחצי שנים בקבוצה הבוגרת.

ב-22 בנובמבר 2017, פרידל ערך את הופעת הבכורה שלו בניצחון 2–1 נגד אנדרלכט במסגרת שלב הבתים של ליגת האלופות. כעבור שלושה ימים, פרידל ערך את הופעת הבכורה שלו בקבוצה הראשונה בהפסד 1–2 לבורוסיה מנשנגלדבך.

ב-25 בינואר 2018, פרידל הושאל לוורדר ברמן לשנה וחצי. במאי , חתם על חוזה בקבוצה תמורת כ-3 מיליון אירו. פרידל כבש את שער הבונדסליגה בתיקו 2-2 נגד בורוסיה דורטמונד.

## קריירה בינלאומית
בצעירותו, פרידל בכל הנבחרות הצעירות של אוסטריה.

ב-7 באוקטובר 2020, פרידל ערך את הופעת הבכורה שלו בנבחרת הבוגרת, נגד .

## תארים
; באיירן מינכן
*הסופר קאפ הגרמני: 

## קישורים חיצוניים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:בלמי כדורגל אוסטרים
קטגוריה:כדורגלני באיירן מינכן
קטגוריה:כדורגלני ורדר ברמן
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:ספורטאים אוסטרים בגרמניה
קטגוריה:אוסטרים שנולדו ב-1998
Ninety One

**ניינטי וואן** (באנגלית: **Ninety One**) היא חברה דרום אפריקאית, המספקת שירותי אשראי, השקעות וניהול נכסים.

נכון לשנת 2020 מעסיקה החברה כ-700 עובדים ונסחרת בבורסה לניירות ערך בלונדון תחת השם N91 ובבורסה של יוהנסבורג תחת השם NY1.

מטה החברה הראשי נמצא בעיר לונדון, בריטניה ומטה נוסף בקייפטאון, דרום אפריקה.

## היסטוריה
ניינטי וואן הוקמה בשנת 1991 ביוהנסבורג תחת השם Investec Management Asset Management וסיפקה שירותי ניהול נכסים.

בשנת 2020, מותגה מחדש ושינתה את שמה ל-Ninety One כאזכור לשנה בה נוסדה החברה.

בחודש מרץ 2020, פורק המיזוג עם בנק Investec ונקבע כי 10 אחוזים ממניות החברה יוצעו לציבור ו-25 אחוזים יישארו בידי הבנק.

## קישורים חיצוניים

*   
*מניית Ninety One: דוח רווח והפסד, באתר Investing.com

## הערות שוליים

קטגוריה:חברות בריטיות
קטגוריה:חברות הנסחרות בבורסה לניירות ערך בלונדון
קטגוריה:חברות פיננסיות
קטגוריה:חברות הנסחרות ביותר מבורסה אחת
תחנת ויסטבוצ'נאיה

**תחנת דלובוי צנטר** (ברוסית: **Деловой центр**, מ-3 ביוני 2008 עד 31 במרץ 2024 - **ויסטבוצ'נאיה**) היא תחנת הרכבת התחתית של מוסקבה בקו פיליובסקאיה.

התחנה קשורה במעבר עם "תחנת דלובוי צנטר" של קו סולנצבסקאיה,  ותחנת "דלובוי צנטר" של קו הטבעת הגדול.

תחנת ויסטבוצ'נאיה נפתחה ב-15 בספטמבר 2005, והיא קרויה על שם מרכז אקספו הנמצא ליד.

התחנה נפתחה תחת השם "דלובוי צנטר" בגלל קירבה למוסקבה סיטי, ו ב-3 ביוני החליפה את שמה ל"ויסטבוצ'נאיה".

## קישורים חיצוניים

## הערות שוליים

ויסטבוצ'נאיה
דניס ואוורו

**דניס ואוורו** (בסלובקית: **Denis Vavro**; נולד ב-10 באפריל 1996) הוא כדורגלן סלובקי המשחק בעמדת הבלם בוולפסבורג ובנבחרת סלובקיה.

## קריירת מועדונים
ואוורו התחיל את הקריירה שלו במחלקת הנוער של ז'ילינה. ב-20 באפריל 2013, ואוורו ערך את הופעת הבכורה שלו בקבוצה הבוגרת במשחק הליגה נגד א.ס. טרנצ'ין.

ב-26 באוגוסט 2017, ואוורו חתם לחמש שנים בפ.צ. קופנהגן מליגת העל הדנית.

ב-4 ביולי 2019, ואוורו חתם בלאציו מהסרייה א' תמורת 10 מיליון אירו.

ב-1 בפברואר 2021, ואוורו הושאל לווסקה מליגת העל הספרדית. ואוורו ירד ליגה עם וסקה בעונת 2020/21, וחזר ללאציו.

את עונת 2021/22 החל ואוורו בלאציו, אך במחצית העונה, לאחר שמיעט מאוד לשחק בלאציו, חתם בפ.צ. קופנהגן בהשאלה לשנה, עם אופציה לרכישה. בתום עונת 2021/22, בה זכה ואוורו באליפות., נרכש ואוורו מלאציו על ידי קופנהגן, וחתם על חוזה לארבע שנים. בעונת 2022/23 זכה ואוורו עם קופנהגן באליפות נוספת ובגביע הדני, ובעונת 2023/24 סיים עם הקבוצה במקום השלישי בליגת העל הדנית.

בעונת 2024/25 הושאל ואוורו לוולפסבורג מהבונדסליגה.

## קריירה בינלאומית
ב-8 בינואר 2017, ואוורו ערך את הופעת הבכורה שלו בנבחרת סלובקיה, בהפסד 3-1 ל, בו גם כבש את שער הבכורה שלו בנבחרת.

ואוורו נכלל בסגל הנבחרת הסלובקית ליורו 2020 ויורו 2024.

## תארים
; ז'ילינה
*ליגת העל הסלובקית: 

; פ.צ. קופנהגן
*ליגת העל הדנית: , , 
*הגביע הדני: 2022/23

; אישיים
*כדורגלן השנה בליגת העל הסלובקית: 

## קישורים חיצוניים

## הערות שוליים

קטגוריה:כדורגלנים סלובקים
קטגוריה:בלמי כדורגל סלובקים
קטגוריה:כדורגלני מ.ש.ק. ז'ילינה
קטגוריה:כדורגלני פ.צ. קופנהגן
קטגוריה:כדורגלני לאציו
קטגוריה:כדורגלני וסקה
קטגוריה:כדורגלני וולפסבורג
קטגוריה:כדורגלני נבחרת סלובקיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בדנמרק
קטגוריה:ספורטאים זרים באיטליה
קטגוריה:ספורטאים זרים בספרד
קטגוריה:סלובקים שנולדו ב-1996
יאקוב מודר

**יאקוּב פיוטר מוֹדֶר** (בפולנית: **Jakub Piotr Moder**; נולד ב-7 באפריל 1999) הוא כדורגלן פולני המשחק בעמדת הקשר בפיינורד מליגת העל ההולנדית ובנבחרת פולין.

## קריירת מועדונים
מודר, התחיל את הקריירה שלו בקבוצת הילדים של פורטונה ויילן ובגיל 12 הצטרף לקבוצת הנערים של ורטה פוזנן. אחרי 3 שנים בוורטה, מודר הצטרף לאקדמיה של לך פוזנן. ב-2 באפריל 2018, מודר ערך את הופעת הבכורה שלו בקבוצה הבוגרת בניצחון 1-3 נגד ויסלה קרקוב. בעונת , מודר הושאל לאודרה אופולה מהליגה הפולנית השנייה.

בסיום העונה, מודר חזר לפוזנן וחתם לארבע שנים במועדון. ב-8 בפברואר 2020, מודר הבקיע את שער הבכורה שלו בקבוצה בניצחון 0-3 נגד רקוב צ'סטוצ'ובה.

ב-6 באוקטובר 2020, מודר חתם בברייטון אנד הוב אלביון מהפרמייר ליג, תמורת 6 מיליון פאונד והושאל לפוזנן עד לסיום השנה הקלנדרית.

ב-20 בינואר 2025 עבר מודר לפיינורד בעבור סכום שלא צוין במדויק וחתם על חוזה לשלוש שנים וחצי במועדון. ב-2 בפברואר ערך את הופעת הבכורה שלו במועדון בהפסד 2-1 לאייאקס שבמסגרת הליגה.

## קריירה בינלאומית
ב-4 בספטמבר 2020, מודר ערך את הופעת הבכורה שלו בנבחרת פולין בהפסד 1-0 ל במסגרת ליגת האומות. ב-11 בנובמבר 2020, מודר הבקיע את שער הבכורה שלו בנבחרת בניצחון 0-2 נגד .

מודר, נכלל בסגל הנבחרת לקראת יורו 2020.

## תארים
; אישיים
*הכדורגלן העונה הפולני בליגת העל הפולנית: 
*תגלית השנה בפולין: 

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לך פוזנן
קטגוריה:כדורגלני ברייטון אנד הוב אלביון
קטגוריה:כדורגלני פיינורד
קטגוריה:כדורגלני נבחרת פולין
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים פולנים באנגליה
קטגוריה:ספורטאים זרים בהולנד
קטגוריה:פולנים שנולדו ב-1999
אטילה סאלאי

**אטילה ארפאד סאלאי** (בהונגרית: **Attila Árpád Szalai**; נולד ב-20 בינואר 1998) הוא כדורגלן הונגרי המשחק בעמדת הבלם בקסימפאשה בהשאלה מהופנהיים ובנבחרת הונגריה.

## קריירת מועדונים
סאלאי, התחיל את הקריירה שלו בקבוצת הנערים של ואשאש ובגיל 14 הצטרף לזו של ראפיד וינה. ב-11 במאי 2016, סאלאי ערך את הופעת הבכורה שלו בקבוצה הבוגרת במשחק הליגה נגד ריינדורף אלטאך.

ב-21 ביולי 2017, סאלאי חתם במזקבשדי מליגת העל ההונגרית, במדיה שיחק שנתיים.

בקיץ , סאלאי חתם באפולון לימסול מליגת העל הקפריסאית.

ב-17 בינואר 2021, סאלאי חתם לארבע וחצי שנים בפנרבחצ'ה מליגת העל הטורקית. כעבור 8 ימים, סאלאי ערך את הופעת הבכורה שלו בקבוצה בניצחון 0–3 נגד קייסריספור. ב-8 במרץ, סאלאי הבקיע את שער הבכורה שלו בקבוצה בניצחון 0–3 נגד קוניאספור.

ב-24 ביולי 2023 סאלאי חתם בהופנהיים מהבונדסליגה. לאחר שערך 4 הופעות בלבד בחצי העונה הראשון של 2023/24, ב-21 בינואר 2024 הושאל לפרייבורג עד לתום עונת 2023/24. גם השאלה זו לא צלחה, וסאלאי ערך שלוש הופעות בלבד במדי פרייבורג. בתום תקופת ההשאלה, חזר סאלאי להופנהיים. 
ב-12 בינואר 2025 הושאל אל סטנדרד לייז'. ב-11 ביולי 2025 חזר לטורקיה והושאל לקסימפאשה.

## קריירה בינלאומית
ב-15 בנובמבר 2019, סאלאי ערך את הופעת הבכורה שלו בנבחרת הונגריה במשחק ידידות נגד .

סאלאי, נכלל בסגל הנבחרת ליורו 2020 ויורו 2024.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:בודפשט: כדורגלנים
קטגוריה:כדורגלני ראפיד וינה
קטגוריה:כדורגלני אפולון לימסול
קטגוריה:כדורגלני פנרבחצ'ה
קטגוריה:כדורגלני הופנהיים
קטגוריה:כדורגלני פרייבורג
קטגוריה:כדורגלני סטנדרד לייז'
קטגוריה:כדורגלני קסימפאשה
קטגוריה:כדורגלני נבחרת הונגריה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים באוסטריה
קטגוריה:ספורטאים זרים בקפריסין
קטגוריה:ספורטאים זרים בטורקיה
קטגוריה:ספורטאים הונגרים בגרמניה
קטגוריה:ספורטאים הונגרים בבלגיה
קטגוריה:הונגרים שנולדו ב-1998
מרצדס-בנץ X-קלאס

**מרצדס-בנץ X-קלאס** (באנגלית: **Mercedes-Benz X-Class**) היא מכונית קומפקטית במרכב טנדר בעלת חמישה מקומות, שיוצרה על ידי מרצדס-בנץ בין השנים 2017―2020. היא הוצגה ביולי 2017. באוקטובר 2016 הציגה מרצדס את דגם הקונספט המקדים.

## ייצור
הייצור של ה-X-קלאס נמשך במשך שנתיים מלאות, תוכננו גם גרסה עם תא מטען גדול יותר וגם גרסה עם מנוע V8, אך בסופו של דבר עקב מכירות נמוכות הופסק הייצור במאי 2020, כשבשנת 2018 השנה המלאה הראשונה שלה נמכרו רק 16,700 יחידות ובשנת 2019 נמכרו רק 15,300 יחידות.

## עיצוב
אף על פי שזהו רכב עבודה, חזית הדגם בעיצוב כמו של רכבי הפנאי של מרצדס. מרצדס מציע את ה-X-קלאס בשלוש רמות גימור, **PURE** - מיועדת לעבודה נטו, **PROGRESSIVE** - ללקוחות שלא רוצים לוותר עם הנוחות והיוקרה אך רוצים רכב עבודה, **POWER** - גרסה בצבע לבן. בהתאם לכל רמות גימור בפנים המכונית יש מסך מגע המציג את המולטימדיה בקוטר 8.4 אינץ'.

## מפרט טכני
ה-X-קלאס כוללת שלושה מנועי דיזל ומנוע בנזין אחד.

מנוע הבנזין בנפח 2.0 ליטר טורבו המספק כ-166 כ"ס ב-6,000 סל"ד, מנועי הדיזל בנפחי 2.0 ליטר טורבו המספקים 163 או 190 או 258 כ"ס. תיבת הילוכים אוטומטית בעלת שבעה הילוכים או תיבת הילוכים ידנית בעלת שישה הילוכים.

## גלריה

קובץ:2017-03-07 Geneva Motor Show 1117.JPG|דגם הקונספט
קובץ:2018 Mercedes-Benz X 250 d (470) Power utility (2018-09-17).jpg|מבט קדמי
קובץ:2018 Mercedes-Benz X250 Power D 4MATIC Automatic 2.3 Rear.jpg|מבט אחורי


## קישורים חיצוניים
* 

## הערות שוליים

X-קלאס
קטגוריה:טנדרים
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2017
פטר אויווארי

**פטר אויווארי** (במקור עד 1913 **פנחס לייב גרוסמן**, בהונגרית: **Újvári Péter**; טולצ'ווה, 24 באפריל 1869 – בודפשט, 16 בינואר 1931) היה עיתונאי, וסופר יהודי-הונגרי. אביהם של עיתונאים אימרה אויווארי ולאסלו אויווארי והעורכת מגדה אויווארי.

## ביוגרפיה
פטר אויווארי נולד במשפחה יהודית בצפון מזרח הונגריה כבנם של הרב האורתודוקסי וילמוש גרוסמן, ושל שרולטה אטינגר. הוא למד בישיבות שוראני, ואץ ומישקולץ.

משנת 1889 עבד בעיתון "סגדי היראדו" (Szegedi Híradó), מאוחר יותר הפך לסגן עורך העיתון, ואז הפך לעובד ב"סגד והאזור" כעורך הראשי. בשנת 1901 הקים בסגד מגזין ספרותי בשם "מדיאר סו" (שפירושו "מילה הונגרית"-Magyar Szó). בשנת 1906 היה ממייסדי "הארגון הלאומי לעיתונאים הונגרים". משנת 1907 עבד בבודפשט ב"עיתון ההונגרי" (Magyar Hírlap), ומאוחר יותר כעורך "בודפשט". בשנת 1915 נבחר למזכיר "איגוד העיתונים בבודפשט". בשנת 1919 הוא השיק שבועון עם תמונות בשם "שבת". משנת 1920 היה העורך של "אוּי קֶלֶט" בקלוז'.

בשנת 1923 עבר לסלובקיה וערך שם עיתונים שונים. משנת 1926 הפך לעורך הראשי ולחבר הצוות הבכיר של ה"הבנה הלאומית" בבודפשט. אחרי מלחמת העולם הראשונה כתב, בין היתר, גם נגד האנטישמיות.

הרומנים והסיפורים הקצרים שלו הם בעיקרם בנושאים יהודים. הוא היה העורך הראשי של הלקסיקון יהודי הונגרי. מותו נגרם מכיב קיבה.

## עבודותיו החשובות ביותר
* ליד המנורה (רומן, בודפשט, 1908)
* הנוצרי החדש (רומן. בודפשט, 1909)
* אלים של אש (רומן, בודפשט, 1910–1911. החל להתפרסם בגיליון חג המולד בשנת 1910 של היומון הפוליטי "בודפשט").
* המקדש של עשתורת (רומן, בודפשט, 1918)
* בגדה השנייה (רומן, בודפשט, 1920)
* הדליה של עץ הארז (רומן נוער, בודפשט, 1921)
* שלושת חייו של האיש אדם (רומן, בודפשט, 1922)

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1969
* יוז'ף סיניאי: חייהם ויצירותיהם של סופרים הונגרים. 1914

## ראו גם
* פטר אויווארי The Yivo Encyclopedia of Jews in Eastern Europe (באנגלית)
* לקסיקון של מלחינים, זמרים וזמרים עממיים הונגרים. 1999.
* אנדראש לנדיייל: "חיילי העט הנפוצים. . . " סקיצות לתולדות העיתונות של סגד. 1999.
* הלקסיקון ההונגרי הגדול. 
* לקסיקון יהודי הונגרי. 1929. פטר אויווארי
* לקסיקון ספרותי הונגרי חדש. 
## קישורים חיצוניים
* 

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:סופרים אסורים (הונגריה, 1944)
קטגוריה:עורכי עיתונים יהודים הונגרים
קטגוריה:משפחת אויווארי
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1869
קטגוריה:הונגרים שנפטרו ב-1931
ג'וני גיטאר

**ג'וני גיטאר** (באנגלית: **Johnny Guitar**) הוא סרט מערבון אמריקאי משנת 1954, בבימויו של ניקולאס ריי, עם ג'ואן קרופורד, מרסדס מקיימברידג', סטרלינג היידן בתפקידים הראשיים.

השיר "ג'וני גיטאר" זכה להצלחה רבה ותורגם לשפות רבות, כולל עברית. את המוזיקה כתב ויקטור יאנג למילים של פגי לי. המנגינה נשמעת בתחילת הסרט עם הכתובות, ג'ואן קרופורד שרה אותו (בדיבוב) ולבסוף הוא מושמע בביצוע פגי לי.

התסריט מבוסס על הרומן "ג'וני גיטאר" של רוי צ'נסלור (1953).

ב-2008 נבחר הסרט לשימור בארכיון הסרטים הלאומי של ארצות הברית של ספריית הקונגרס בשל "חשיבות היסטורית, תרבותית ואסתטית".

## תקציר העלילה
ויינה (ג'ואן קרופורד) היא בעלת מסבאה וקזינו בפאתי עיירת בוקרים באריזונה. היא בריב עם תושבי העיירה בגלל תמיכתה בבניית מסילת רכבת שתעבור במקום. אנשי העיירה ובעיקר אמה סטון (מרסדס מקיימברידג') שונאים אותה גם מפני שהיא מארחת את האקדוחן "דנסינג קיד" (סקוט בריידי) וחבורתו. הקיד היה פעם מאהב של ויינה ואמה.

ארבעה אקדוחנים תוקפים כרכרה והורגים את אחיה של אמה. היא מגיעה למסבאה של ומאשימה את "דנסינג קיד" וויינה ברצח אחיה. אל הקלחת הזאת מגיע גבר נושא גיטרה ואומר ששמו "ג'וני גיטאר" (סטרלינג היידן). הוא היה המאהב של ויינה ונטש אותה לפני חמש שנים. רק היא יודעת שהוא היה אקדוחן מקצועי בשם ג'וני לוגן.

ברט לונגרגן (ארנסט בורגנין) לא יודע על עברו של ג'וני ומתגרה בו. ג'וני לא נרתע ובקרב אגרופים מכריע אותו על נקלה. אמה מלווה בחוואי מקגייוור (וורד בונד) ובמרשל ויליאמס (פרנק פרגוסון) נותנים לוויינה ואנשיה 24 שעות לפנות את המקום.

למחרת נוסעים אמה וג'וני לבנק בעיירה כדי להוציא משם כסף לשלם לעובדים. באותו זמן מתקיפים "דנסינג קיד" וחבורתו את הבנק ושודדים סכום כסף גדול. אמה והתושבים בטוחים שויינה עשתה עסק עם השודדים.

הם מארגנים מצוד גדול על חבורתו של "דנסינג קיד". אחד מהחבורה הוא צעיר בשם טרקי (בן קופר) הוא נפצע בדהרה, נוטש אותם ובורח למסבאה של ויינה לבקש עזרה ולהסתתר.

האנשים מגלים את סוסו הנטוש מגיעים למסבאה וחוקרים את ויינה אך היא מכחישה כל קשר לכך. לבסוף הם מגלים במסבאה את טרקי ומשכנעים אותו להפליל את ויינה אם רצונו בחיים. טרקי נשבר ומודיע כי ויינה הייתה שותפה בשוד הבנק.

התושבים קושרים את ויינה וטרקי ולוקחים אותם לבצע בהם לינץ' בתלייה. אמה מעלה את המסבאה באש. טרקי נתלה אך אף אחד לא רוצה להתנדב לתלות את ויינה. ברגע האחרון מציל אותה ג'וני והם נמלטים למקום המחבוא של חבורת "דנסינג קיד".

התושבים צרים על המקום. ברט מחליט להרוג את "דנסינג קיד" ולהתמסר לאנשים אך ג'וני מקדים והורג אותו. לבסוף נשארות שתי הנשים, ויינה ואמה. ויינה שולפת ראשונה והורגת את אמה אך נפצעת קלות בזרועה. ג'וני מחבק אותה לקול שירתה של פגי לי "ג'וני גיטאר".

## צוות השחקנים

## קישורים חיצוניים

*ג'וני גיטאר, באתר TCM
*קדימון לג'וני גיטאר, באתר יוטיוב
*פגי לי שרה ג'וני גיטאר, באתר יוטיוב
## הערות שוליים

קטגוריה:מערבונים
קטגוריה:סרטי 1954
קטגוריה:סרטי פולחן
קטגוריה:סרטים אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים המבוססים על רומנים אמריקאים
קטגוריה:פמיניזם בקולנוע
המסע לעמק החלומות (סדרת טלוויזיה)

**המסע לעמק החלומות** (באנגלית: **The Land Before Time**) היא סדרת אנימציה אמריקאית מזיכיון המסע לעמק החלומות, ששודרה בשנים 2007–2008 למשך שתי עונות ו-26 פרקים באורך 23 דקות, והופצה בידי החברות סרטי יוניברסל ואמבלין אנטרטיינמנט.

הסדרה הוקרנה לראשונה בינואר 2007 בקנדה ברשת YTV וב-5 במרץ 2007 בארצות הברית ברשת Cartoon Network הופצה גם ל-DVD.

העלילה של הסדרה חלה בין הסרט ה-13 בסדרה, "המסע לעמק החלומות 13: חוכמת החברים", שהופץ בווידאו בנובמבר 2007, ולפני הסרט ה-14 והאחרון, "המסע לעמק החלומות 14: מסע האמיצים", שיצא ב-2016.

## עלילה
במרכז העלילה ניצבים חמישה דינוזאורים (ושאר יצורים נכחדים מהמזוזואיקון): האפטוזאורוס ליליפוט, הטריצרטופסית סרה, דאקי הזאורולופוסית, פטרי הפטרנודון, ספייק הסטגוזאורוס, צ'אמפר הטירנוזאורוס ורודי האובירפטורית המבלים בעמק החלומות ונשמרים מאויבים כמו "אדום-טופר" הטירנוזאורוס ו"סקריץ' ותוד" הדיינוניכוסים.

## מדבבים
### ראשיים
*קודי ארנס - ליליפוט (אנתוני סקילמן מבצע את השירים)
*אנדי מקייפי - סרה
*אריה קורזון - דאקי
*ג'ף בנט - פטרי
*רוב פאולסן - ספייק
*מקס בורקהולדר - צ'ומפר
*מייגן סטריינג' - רודי
*פיט ספנוק - אדום-טופר, סקריץ'
*רוב פאולסן - תוד

### משניים
*קנת' מארס - סבא ארך-צוואר
*מרים פלין - סבתא ארוכת-צוואר
*ג'ון אינגל - אבא טופס
*טרס מקנייל - אמא של פטרי, של דאקי ושל ספייק
*דוריאן הארווד - מר עב-חוטם
*ג'סיקה ג'י - טריה
*מייגן סטריינג' - טריסיה
*סוזן בלאקסלי - קולות נוספים

### אורחים
*אנדי מקייפי - לידיה/קוריתוזאורוס
*אריה קורזון - ילדת צראטוגאולוס
*ג'ף בנט - ברונטוזאורוס/קרובי רודי/סקיפ/מאט/דוק/קוש/צראטוגאולוס בוגר
*רוב פאולסן - אבא של רודי/ברונטוזאורוס/אצן נסתר/מו/מילו/סטגוזאורוס/גוידו/לאמבאוזאורוס
*מייגן סטריינג' - פלאוור/מאיזאורה/איגואנודון/קוריתוזאורוס
*פיט ספנוק - קוש/סארו/אלוזאורוס
*ניקה פוטרמן - אמא של רודי/אלי
*אליזבת דיילי - רט/שורטי
*ג'סיקה וולטר - הזקנה
*קרי סאמר - טיפי
*סוזן קרבס - אמא של טיפי
*קאם קלארק - ברון
*סוזאן בלו - דארה
*מייקי קלי - היפ
*סקוט מנוויל - נוד/אמא דיינוניכוס
*קווין מייקל ריצ'רדסון - סקוטל
*דוריאן הארווד - החיה הדוחה הגדולה
*ג'ס הרנל - סוופר
*די בראדלי בייקר - אקרוקנתוזאורוס תינוק/קבוצת סרקוסוכוס

## פרקי הסדרה
**עונה 1**:

**עונה 2**

## קישורים חיצוניים
*

*
קטגוריה:סדרות הנפשה אמריקאיות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה על דינוזאורים
גריזלדה רקורדס

**גריזלדה רקורדס** (באנגלית: **Griselda Records**) הוא קולקטיב היפ הופ אמריקאי וחברת תקליטים עצמאית, שבסיסה בבאפלו, ניו יורק. הלייבל הוקם על ידי הראפר וסטסייד גאן בשנת 2012. אחיו קונוויי דה משין, בן דודו בני דה בוצ'ר והמפיק דארינגר מהווים את הליבה של סגל גריזלדה רקורדס. נכון ל-2021, יצאו שני פרויקטים של הלייבל: המיני-אלבום *Don't Get Scared Now* משנת 2016 ואלבום הבכורה *WWCD* משנת 2019. מקור שמה הוא בסוחרת הסמים הקולומביאני גריסלדה בלנקו.

בימים הראשונים להקמת הלייבל, עותקים פיזיים של האלבומים שהוציא הופצו במהדורות מוגבלות על ידי הלייבל "דאופ!" שבסיסו בלונדון, ולעיתים קרובות נמכרו תוך דקות ספורות. ב-2017, גריזלדה הוחתמה על הסכם הפצה עם שיידי רקורדס עבור האמנים וסטסייד גאן וקונוויי דה משין. ב-2019, וסטסייד גאן ובני דה בוצ'ר הוחתמו על הסכם ניהול עם רוק ניישן.

## אמנים
### אמנים בהווה
* וסטסייד גאן
* קונוויי דה משין
* בני דה בוצ'ר
* ארמני סיזר
* בולדי ג'יימס
* YN בילי
* מאק-הומי

### מפיקים
* דארינגר

### אמנים בעבר
* אלקמינו
* ת'ה גאד פאהים

## דיסקוגרפיה
### אלבומי אולפן

### מיקסטייפים

### מיני-אלבומים

### אלבומי פסקול

## פרסים ומועמדויות

## קישורים חיצוניים
* 

## הערות שוליים

קטגוריה:היפ הופ: חברות תקליטים
קטגוריה:היפ הופ
ישראל באק

הרב **ישראל באק** (לפעמים Bak וגם Back) (בהונגרית: **Bak Izrael**; ואגאויהיי, 6 בינואר 1840 – בודפשט, 15 בינואר 1894) היה רב הונגרי, חוקר יהדות, בלשן ולשונאי.

רוברט באק היה נכדו.
## ביוגרפיה
ישראל באק היה בן שנה וחצי כשהוריו עברו לעיר סגד בדרום הונגריה. שם ובמאקו למד בבית ספר ובמאקו למד בישיבה של הרב הראשי (של מאקו) המפורסם שלמה אולמן. לאחר מכן נסע לפשט ולמד מסחר, אך לא רק המשיך בלימודי העברית, אלא למד גם ספרות גרמנית וצרפתית. בשנת 1857 התקבל לבית הספר להכשרת מורים הקתולי בסגד ואחר כך נסע לפראג. שם המשיך ללמוד וקיבל סמיכה לרבנות. בשנת 1860 הרב הראשי של סגד, לאופולד לעף, שכר אותו כמורה לדת בבתי הספר היהודיים. בהמשך עבד במשרה זהה בגיור ובסובוטיצה, ואחר כך שוב בסגד, בפץ' ולבסוף מ-1869 בפשט. ממנו נובע הנהגת טקס הבת מצווה לבנות. באק לבדו העניק הוראת דת במספר בתי ספר תיכוניים, בתי ספר צבאיים, בתי כלא, במכון לעיוורים ובמרכז הלאומי להכשרת נשים.

## עבודותיו
* דקדוק הונגרי-עברי (1865 ו-1868)
* דאס ישראל (ספר תאולוגי ללימוד דת לגימנסיות יהודיות ולבתי ספר תיכוניים ראשיים)
* לזכר הדור הבא (1888)

בנוסף כתב כמה ספרי לימוד לדת לבנות.

## לקריאה נוספת
* לקסיקון יהודי הונגרי. עורך פטר אויווארי. 1929. ישראל באק
* יוז'ף סיניאי: חייהם ויצירותיהם של סופרים הונגרים 1891–1914.
* ישראל בק במאגר הנתונים של המוזיאון הספרותי פטפי

קטגוריה:רבנים הונגרים
קטגוריה:בלשנים ולשונאים יהודים הונגרים
קטגוריה:רבנים נאולוגים
קטגוריה:מורים יהודים במאה ה-19
קטגוריה:הונגרים שנולדו ב-1840
קטגוריה:הונגרים שנפטרו ב-1894
תחנת דלובוי צנטר (קו הטבעת הגדול)

**תחנת דלובוי צנטר** (ברוסית: **Деловой центр**) היא תחנה סגורה זמנית של הרכבת התחתית של מוסקבה שהתמקמה על קו הטבעת הגדול.

התחנה קשורה במעבר עם תחנת "דלובוי צנטר" של קו סולנצבסקאיה,  ותחנת "ויסטבוצ'נאיה" של קו פיליובסקאיה.

תחנת דלובוי צנטר נפתחה ב-26 בפברואר, והיא ממוקמת בליבת מוסקבה סיטי שברובע פרסננסקי.

הרציפים של תחנת ויסטבוצ'נאיה ושתי התחנות דלובוי צנטר הוקמו במבנים במהלך הקמת ליבת מוסקבה סיטי בשנים 2004 - 2005.

התחנה סגורה מ-22 ביוני 2024 עד 2026 לצורך שילוב בקו רובליובו-ארכנגלסקויה  שנמצא בבנייה.
## קישורים חיצוניים

## הערות שוליים

דלובוי צנטר
אוקסנה סלחמטייבה

**אוקסנה אולגובנה סלחמטייבה** (ברוסית: **Оксана Селехметьева**; נולדה ב-13 בינואר 2003) היא טניסאית רוסייה. דירוג WTA הגבוה ביותר שלה היה מקום 668 ב-24 ביוני 2019. היא זכתה באליפות ארצות הברית הפתוחה 2019 בקטגוריית זוגות נערות (לצד קמילה ברטונה מלטביה) והגיעה לגמר טורניר הזוגות של ווימבלדון 2019. וניצחה בגמר אליפות צרפת הפתוחה 2021 בתחרות זוגות לנערות (לצד אלכס אאלה מפיליפינים).

בשנת 2020 היא לראשונה ניצחה בתחרות דירוג WTA כאשר ניצחה בתחרות זוגות נשים. בפברואר 2021 היא לראשונה ניצחה בתחרות לנשים בסבב דירוג WTA. באותה שנה היא ניצחה במספר תחרויות לזוגות נשים כולל תחרות באיים הקנריים עבורה זכתה בפרס של 60 אלף $ ביחד עם אלינה אוונסיאן.

בתחרויות גראנד סלאם סלחמטייבה הצליחה להגיע לסיבוב הראשון באליפות צרפת הפתוחה בשנת 2022 ואליפות אוסטרליה הפתוחה בשנת 2023.
## קישורים חיצוניים

*אוקסנה סלחמטייבה באתר WTA
## הערות שוליים

קטגוריה:טניסאיות רוסיות
קטגוריה:רוסיות שנולדו ב-2003
קטגוריה:רוסים שנולדו ב-2003
רדיפת הסינים בגרמניה הנאצית

**רדיפת הסינים בגרמניה הנאצית** הייתה רדיפה רחבת היקף ושיטתית, אם כי לא הגיעה לרצח עם. אזרחים סינים רבים עזבו את גרמניה הנאצית, עקב הגברת המעקב נגדם ו"גזרות" שהוטלו עליהן על ידי ממשלת גרמניה הנאצית.

לאחר תחילת מלחמת העולם השנייה וההתמוטטות הסופית של מערך שיתוף הפעולה הסיני-גרמני , פתח הגסטפו במבצע מעצרים המוני של גרמנים סינים, ונתינים סינים ברחבי גרמניה נשלחו למחנות העבודה.

## רקע
עם הקמת הקונסוליה הסינית בהמבורג ב-1921 התגוררו בגרמניה יותר מכ-2,000 אנשים סינים; למעט קבוצה קטנה של מלחים מקצועיים, רובם הגדול עבד בענפי הקייטרינג והבידור, כבעלי מסעדות סיניות, ברים, בתי קפה ואולמות ריקודים. מפעלים לא חוקיים כללו מאורות אופיום ובתי קזינו.

החל משנות העשרים של המאה העשרים, בוגרי אוניברסיטאות ממוצא סיני החלו ל"צוץ" בברלין. רובם של הסטודנטים הואשמו בקידום אידאולוגיות שמאל רדיקליות. בין הסטודנטים הסינים שלמדו בגרמניה ניתן למנות את ז'ו דה, ג'ואו אנלאי ונוספים, מאוחר יותר דה ואנלאי הפכו למנהיגים בולטים של המפלגה הקומוניסטית של סין.

## היסטוריה
עם עליית הנאצים לשלטון, לא הייתה שום פגיעה באוכלוסייה הסינית בגרמניה, למעשה, הפיהרר אדולף היטלר אף העריץ את התרבות הסינית ולא ראה בסינים תת-אדם. אף על פי כן, מעמד ארי לשם כבוד לא הוענק לסינים, בניגוד לעם היפני.

מאוחר יותר, הסינים בגרמניה, שרובם דבקו באידאולוגיה ימנית היו מוקד לרדיפה וטיהור אתני על ידי הנאצים, על אף שרובם כלל לא היו פעילים פוליטית. הממשלה הנאצי עקבה אחרי צעדיהם ובשל נסיבות אלו החיים לסינים בגרמניה נעשו יותר ויותר קשים.

בינואר 1938, הוקמה במשרד הראשי לביטחון הרייך "המחלקה הסינית" שבראשה הועמד ריינהרד היידריך. המחלקה נועד לטפל ולשלוט באוכלוסייה הסינית. בעקבות כך, רוב הסינים שהתגוררו בגרמניה בחרו לחזור לסין אך חלקם בחרו להישאר באירופה ואף להילחם במלחמת האזרחים בספרד. על פי דו"ח סיני, האוכלוסייה הסינית בגרמניה הצטמצמה לפחות מ-1,200 אנשים ערב מלחמת העולם השנייה. 

לאחר שהממשלה הסינית הכריזה מלחמה על גרמניה הנאצית בעקבות ההתקפה על פרל הארבור בשנת 1941, הגסטפו פתח בגל מעצרים המוניים של גרמנים סינים ואזרחים סינים ברחבי גרמניה. הוחלט לרכז את חלקם במחנה עבודה בהמבורג. שם הנאצים השתמשו בהם לעבודות כפייה. רבים מהסינים שהיו במחנות עונו, הותקפו והוטרדו על ידי הגסטפו.

באביב 1942 נאספו בהמבורג כ-165 אנשי צוות ומלחים סינים שנעצרו על ידי גרמניה, המלחים נאלצו לבצע עבודת כפייה בתנאים קשים ביותר. באותה שנה, המחלקה הסינית של הגסטפו עצרה את כל 323 הסינים האחרונים שעדיין התגוררו בצ'יינה טאון בברלין והאשימו אותם בשיתוף פעולה עם האויב ובריגול כנגד גרמניה.

ביום השנה ה-60 לסיום מלחמת העולם השנייה, ב-2005, ביקרו כתבי סוכנות הידיעות שינחואה באחד מארכיוני מחנות הריכוז בגרמניה, אוסטריה ופולין כדי לבצע תחקיר בנוגע לרדיפת הסינים בתקופה הנאצית. סוכני הידיעות מצאו מסמכים המראים כי לפחות חמישה סינים נאסרו במאוטהאוזן, לפחות 3 סינים בבוכנוואלד ולפחות סיני אחד באושוויץ. על פי מסמכים נאציים רשמיים, ניתן לאשר כי לפחות 17 סינים מתו במחנות עבודה עקב התעללות ועבודות פרך. עם זאת, ההערכה היא שמספר ההרוגים האמיתי היה גבוה בהרבה.

## הערות שוליים

קטגוריה:גרמניה הנאצית: פשעים, רדיפות והשמדה
אימרה אויווארי

**אימרה אויווארי** (במקור **גרוסמן**, בהונגרית: **Ujvári Imre**; סגד, 13 בפברואר 1902 – בודפשט, 25 בפברואר 1962) היה עיתונאי, מבקר יהודי-הונגרי. בנו של הסופר והעיתונאי פטר אויווארי ואחיו של לאסלו אויווארי.

## ביוגרפיה
אימרה אויווארי נולד במשפחה יהודית כבנם של פטר (פנחס לייב) אויווארי (גרוסמן) ושל ינקה פרנק. בשנת 1919 הצטרף לתנועת הסטודנטים הקומוניסטית. הוא היגר מהונגריה בשנת 1920 עם אביו ואחיו. תחילה התגוררו בטרנסילבניה, אחר כך בבראטיסלבה, בשני המקומות בהם גם אביו מצא עבודה. בין 1924 לבין 1927 התגורר בפריז ובשנת 1927 שב לבודפשט. כתביו פורסמו בכתבי עת ("סקירה חברתית", "חשיבה" וכו') וגם ב"תקופתנו" בטרנסילבניה. הוא הצליח לשרוד את השואה ובשנת 1945 עבד עבור ה"עם חופשי" (Szabad Nép), ה"חירות" (Szabadság) וה"לאום הונגרי" (Magyar Nemzet). מ-1950 עד 1952, הוא היה בעל טור בכתב העת "תיאטרון וקולנוע" וכתב מספר רב של ביקורות קולנוע. משנת 1957 עבד באיגוד העיתונאים. אשתו הייתה ולריה האֶן, איתה התחתן בשנת 1954.

## ראו גם
* לקסיקון חדש של הספרות ההונגרית. עורך ראשי. פטר לאסלו. בודפשט, 1994.
* לקסיקון ספרותי הונגרי. עורך ראשי. בנדק מרסל. בודפשט, 1965-1963.

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט,, 1969-1967.
* לקסיקון יהודי הונגרי. עורך פטר אויווארי. בודפשט, 1929.

## הערות שוליים

קטגוריה:עיתונאים יהודים הונגרים
קטגוריה:מהגרים מהונגריה לצרפת
קטגוריה:מבקרי קולנוע יהודים
קטגוריה:משפחת אויווארי
קטגוריה:סגד: אישים
קטגוריה:הונגרים שנולדו ב-1902
קטגוריה:הונגרים שנפטרו ב-1962
באטורליגט

**באטורליגט** (בהונגרית: **Bátorliget**) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול הרומני. 

בדומה ליישובים רבים באירופה, גם אוכלוסיית באטורליגט קטנה בעשרות השנים האחרונות, מ-825 תושבים בשנת 1990 עד 685 תושבים בשנת 2020.

בשנת 1950 אוחד באטורליגט עם הכפרים אפורהאזה (Aporháza) וגיירגיליגט (Györgyliget) לכפר בשם אפורליגט, ובשנת 1975 שונה שמו לבאטורליגט.

מרבית תושבי הכפר פנסיונרים. ובכל זאת יש בכפר גן ילדים, בית ספר יסודי, ספרייה, בית תרבות ומוזיאון.

## קישורים חיצוניים

* 

## הערות שוליים

קטגוריה:הונגריה: כפרים
טסלה רודסטר (דור 2)

**טסלה רודסטר** (באנגלית: **Tesla Roadster**) היא מכונית על חשמלית במרכב קופה, שהוצגה לראשונה על ידי חברת טסלה כאב טיפוס בנובמבר 2017. הרודסטר אמורה הייתה להיות מיוצרת בשנת 2020 אך הייצור שלה נדחה שוב ושוב. 

טסלה מתכננת שהרודסטר תהיה המכונית המהירה ביותר בעולם, עם מהירות מרבית מעל 402.3 קמ"ש והאצה מ-0 ל-100 קמ"ש בתוך 1.9 שניות.

אף על פי ששמה הוא "טסלה רודסטר" מרכבה אינו רודסטר אלא קופה. ממוזער|מבט צדדי

## היסטוריה
הטסלה רודסטר היא הדור השני של הטסלה רודסטר שהוצגה בשנת 2008 והייתה מבוססת על דגם האליז של יצרנית הרכבים לוטוס. לרודסטר החדשה אין קשר לדגם הישן, מלבד השם הזהה.

בעת השקת הרודסטר אמר אילון מאסק כי השאיפה שלו היא ש"הדור השני של הדגם יהיה המסמר האחרון בארון הקבורה של מנוע הבעירה הפנימית"*,* ושבכוונתו *"להוכיח ליצרני הרכב שמכונית חשמלית יכולה להיות יותר מהירה ממכונית המונעת באמצעות [[מנוע בעירה פנימית]]."*

ביוני 2018 הכריז מאסק על אפשרות לחבילת **SpaceX**, שתוסיף למכונית כ-10 רקטות האצה שיאפשרו תאוצה משופרת, מהירות גבוהה יותר, ויכולת תמרון משופרת.

בינואר 2021 אמר מאסק כי ייצורה של הרודסטר ידחה ל-2022.

בספטמבר 2021 דחתה טסלה את הייצור של הרודסטר לשנת 2023.

באוקטובר 2024, הצהיר מאסק בראיון כי המכונית תצא לייצור בשנת 2025.

בשיחה עם בעלי המניות של החברה בנובמבר 2025 אמר מאסק כי גרסת הייצור של הרודסטר תוצג לציבור ב-1 באפריל 2026, והייצור עצמו יחל בשנת 2027.

מחירה של המכונית בארצות הברית יעמוד על 200,000 דולר עם מקדמה של 50,000 דולר.
ממוזער|בתערוכת החשמל של טסלה

## עיצוב
המעצב של הטסלה רודסטר הוא פרנץ פון הולזאהאוזן , שעיצב דגמים אחרים של טסלה כמו טסלה מודל S, מודל X, ומודל 3. הטסלה רודסטר היא מכונית קופה עם אפשרות לגג נפתח מזכוכית. היא כוללת ספוילר חשמלי אחורי להפחתת העילוי במהירויות גבוהות, והעלאת הגרר בזמן בלימה. אב הטיפוס כלל הגה בעיצוב של הגה מטוס וארבעה מושבים - שניים מרווחים מקדימה ושני מושבים קטנים יותר מאחור.
## מפרט טכני
ממוזער|מבט לתא הנוסעיםטסלה לא מציינת פרטים רבים על מערכת ההנעה, אך עם זאת פרסמה שהרודסטר תהיה מונעת באמצעות שלושה מנועים חשמליים המספקים מומנט מרבי של 1019.4 קג"מ, וסוללת ליתיום יון בקיבולת 200 קוט"ש שתספק טווח נסיעה חשמלי של 1,000 ק"מ.

טסלה הודיעה כי ייתכן ותייצר את המנוע כשהוא עטוף בפחמן, דבר שיהפוך אותו למהיר יותר.

### ביצועים
לפי התכנון, הרודסטר אמורה להאיץ מ-0 ל-100 קמ"ש בתוך 1.9 שניות, להמשיך ל-160 קמ"ש בתוך 4.2 שניות, ולגמוע רבע מייל ב-8.8 שניות. מהירותה המרבית צפויה לעמוד על מעל 402.3 קמ"ש. עם זאת, אילון מאסק אמר שאלו הביצועים הצפויים באב הטיפוס, וכי גרסת הייצור תציג ביצועים גבוהים יותר. הודות לשיתוף הפעולה עם חברת ספייס-אקס, טסלה מתכננת להציע גרסה של הרודסטר הכוללת רקטות המאיצות את המכונית מ-0 ל-100 בתוך פחות מ-1.2 שניות.

## ראו גם
* אסטרמה פולמינאה - מכונית על חשמלית המאיצה מ-0 ל-100 קמ"ש בתוך 1.9 שניות.
* פינינפארינה בטיסטה - מכונית על חשמלית המאיצה מ-0 ל-100 קמ"ש בתוך 1.9 שניות.
* רימאק נברה - מכונית על חשמלית, נחשבת למכונית המהירה ביותר בעולם, מאיצה מ-0 ל-100 קמ"ש בתוך 1.85 שניות וגומעת רבע מייל בתוך 8.6 שניות.

## קישורים חיצוניים

## הערות שוליים

רודסטר
קטגוריה:מכוניות קופה
קטגוריה:מכוניות חשמליות
קטגוריה:מכוניות קונספט
עורב הכף

**עורב הכף** (באנגלית: **Cape crow** או **black crow**) הוא מין בסוג עורב. אורכו 48–50 ס"מ, מעט גדול מעורב הנבלות, הוא שחור כמעט לגמרי למעט ברק סגול בנוצות ראשו. רגליו כנפיו וזנבו ארוכות באופן יחסי, והמקור ארוך ודק אשר נראה כי נועד לגישוש בתוך האדמה כדי לאתר חסרי חוליות. עורב הכף הוא בעל נוצות ראש בגוון סגול-נחושת ונוצות גרון ארוכות.

## תפוצה ובית גידול
מין זה מופיע בשני אזורים גדולים נפרדים של היבשת אפריקה. אזור אחד מתחיל מהכף בצד הדרומי של אפריקה עד דרום אנגולה ומעבר לחוף המזרחי של מוזמביק. האזור השני הוא בחלק גדול מדרום סודאן, אתיופיה, טנזניה וקניה במרכז מזרח אפריקה. האוכלוסייה היותר צפונית בממוצע מעט קטנה יותר מהדרומית. מין זה מאכלס שטחי עשב פתוח, אדמת בּוּר (אדמה בלתי מעובדת), שטחים חקלאיים עם מעט עצים או יערות בסביבה לקינון. נראה שהוא משגשג במיוחד באזורים חקלאיים.

## התנהגות
### תזונה
הוא אוכל דגנים וזרעים אחרים, חסרי חוליות שהוא מוצא על ידי חפירה עם מקורו באמצעות דקירות חזקות כלפי האדמה. הוא פותח גרעיני תירס לפני שהם בשלים לגמרי, בצלים ושורשים של צמחים מסוימים, צפרדעים וזוחלים קטנים, פירות ופירות יער. בנוסף יכול לאכול גם ביצים ואפרוחים של ציפורים המקננות בקרקע וידוע שהוא הורג ציפורים עד משקל של 450 גרם (במיוחד ציפורים מקומיות). הוא הופך גללי יונקים על מנת למצוא חרקים.

### קינון
מקנן תמיד על עצים, בדרך כלל קרוב לצמרת. הוא ידוע כמקנן בשיחים אבל בתדירות נמוכה יותר. ישנן בדרך כלל בין 3–4 ביצים שדוגרים עליהן במשך 18–19, והפרחון נמשך בסביבות 38 ימים. בדרך כלל שורדים רק שלושה אפרוחים.

### קול
הקול מתואר כ-"*krrah.....krrah.....krrah*" או "*kah-kah-kah*" מהיר יותר, כמו כן הם מפיקים צלילי בעבוע נוזלי וצחקוקים גרוניים. ישנן עדויות כי הוא נוהג להשתמש במימיקה (חיקוי קולות לא טבעיים למינו) קולית.

## קישורים חיצוניים

* עורב הכף באטלס הציפורים הדרום אפריקאיות

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:עורביים
קטגוריה:דרום אפריקה: עופות
הטבח בבית המשפט אויסקירכן

**הטבח בבית המשפט אויסקירכן** היה אירוע רצח המוני שהתרחש בבית המשפט המחוזי באויסקירכן, גרמניה, ב-9 במרץ 1994. מבצע הטבח, ארווין מיקולזסיק, התפרץ לבית המשפט חמוש באקדח ובפצצה לאחר שערעורו נדחה והחל לירות לכל עבר, רוצח שישה אנשים ופוצע שמונה אחרים.

## המבצע
ארווין מיקולזסיק נולד ב-1954 בגרמניה ועבד כטכנאי מערכות הסקה וחימום. מעט מאוד ידוע על מאורעות חייו לפני הטבח; היה אספן נעלי נשים, ציוד צבאי וכלי נשק. ב-1991 פוטר מעבודתו כנהג אוטובוס בשל "מצבי רוח בלתי נשלטים" ובמרץ 1993 דיווח אחיו למשטרה כי ארווין מהווה סכנה לעצמו ולסובבים אותו וכי יש לנקוט בצעדים חמורים כדי לשלול ממנו את רישיון הנשק שלו. הוא אף שהה במוסדות פסיכיאטרים שונים פעמים רבות. מספר ניסיונות נעשו כדי לקחת ממנו את אוסף נשקיו, אולם עורך דינו הצליח לדחותם. התובע דיטר אירספילד אמר על מיקולזסיק כי "הוא סבל מבעיות פסיכולוגיות קשות, וישנן אפילו ראיות לסטיות מיניות", אולם סירב להרחיב מעבר לכך.

## הטבח
ב-9 במרץ 1994, הגיע מיקולזסיק לבית המשפט באויסקירכן לדיון בערעורו. מספר חודשים קודם לכן נשפט בגין תקיפת בת זוגו, ורה למסיק, לאחר שהתלוננה כי הכה אותה משסירבה לשכב איתו, והוטל עליו קנס בסך 7,000 מארקים. לאחר שהופיע בבית המשפט לבוש במעיל עור ובנעלי גומי כשהוא עוטה מחרוזת שיני שום לצווארו, גילה שערעורו נדחה ויצא החוצה בסערה.

כעבור מספר דקות שב מיקולזסיק פנימה כשהוא אוחז באקדח מסוג קולט M1911 ונושא בתיק הגב שלו פצצה מאולתרת מתוצרת ביתית. במסדרון בית המשפט ירה למוות בבת זוגו לשעבר, למסיק, ובשתי חברותיה, ובעוד שני עוברי אורח. לאחר מכן נכנס לחדר בית המשפט וירה למוות באלכסנדר שפר, השופט שדחה את ערעורו. כשאזלה התחמושת התאבד מיקולזסיק באמצעות הפעלת הפצצה שבתיקו, אשר קרעה את גופו לחתיכות והעיפה אותו מהחלון. סך הכל נהרגו כשישה אנשים בהתקפה מלבד מיקולזסיק ונפצעו שמונה נוספים.

## הקורבנות
* פיטר קורת'
* ורה למסיק
* אגנס מולר
* פיטר פרוב
* מריאן רובסם
* אלכסנדר שפר

## בתרבות
סרט דוקומנטרי בשם "יום הדין - הרוצח מאויסקירכן" אשר בוים בידי פיטר קגלביק ופורסם ב-1994 מבוסס על המקרה. בסרט מככב כריסטוף ואלץ כמיקולזסיק.

## הערות שוליים

קטגוריה:מעשי טבח
קטגוריה:פשע בגרמניה
קטגוריה:נורדריין-וסטפאליה
קטגוריה:1994
לאונור אנדרדה

**לאונור מרגרידה קואלו אנדרדה** (; נולדה ב-13 בספטמבר 1994), ידועה בשם הבמה שלה **אלה נור**, היא זמרת ושחקנית פורטוגזית. באירוויזיון 2015, ייצגה את פורטוגל עם השיר "Há um mar que nos separa".

## קריירה
בשנת 2014, השתתפה אנדרדה בעונה השנייה של "The Voice פורטוגל". טנדרדה הודחה בפרק 13. לאחר שידור התוכנית, הצטרפה אנדרדה למצבת השחקנים של הטלנובלה הפורטוגזית "Água de Mar", שם גילמה את ג'ואנה לוז.

ב-19 בפברואר 2015, הוכרזה אנדרדה על ידי רשות השידור הפורטוגזית כאחת משנים עשר המשתתפים בקדם הלאומי לאירוויזיון 2015. ב-7 במרץ, זכתה בקדם ונבחרה לייצג את מדינתה באירוויזיון. ב-21 במאי, בערב חצי הגמר השני של התחרות, הגיעה אנדרדה למקום ה-14 עם 19 נקודות, ולא העפילה לגמר.

## דיסקוגרפיה
### אלבומים
2016: *Setembro*

## קישורים חיצוניים

## הערות שוליים

קטגוריה:משתתפי The Voice
קטגוריה:משתתפי אירוויזיון 2015
קטגוריה:נציגי פורטוגל באירוויזיון
קטגוריה:זמרות פורטוגזיות
קטגוריה:זמרים פורטוגזים
קטגוריה:שחקניות קולנוע וטלוויזיה פורטוגזיות
קטגוריה:שחקני קולנוע וטלוויזיה פורטוגזים
קטגוריה:פורטוגזיות שנולדו ב-1994
קטגוריה:פורטוגזים שנולדו ב-1994
יחסי בנין – הממלכה המאוחדת

**יחסי בנין–הממלכה המאוחדת** הם יחסי החוץ בין בנין והממלכה המאוחדת.

## סקירה כללית
במהלך המאה ה-17 החלו סוחרים בריטים לפקוד את חוף העבדים, אשר נכלל בשטחי בנין של ימינו, משם קנו עבדים אשר הובלו לברזיל ולארצות הברית, כחלק מסחר העבדים האטלנטי.

שתי המדינות כוננו יחסים דיפלומטיים בשנת 1962, זמן קצר לאחר שבנין קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* בריטניה מחזיקה בבנין באמצעות שגרירותה באקרה, גאנה.
* בנין אינה מיוצגת בבריטניה לא באמצעות דרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דהומיי הצרפתית

**דהומיי הצרפתית** הייתה מושבה צרפתית וחלק מאפריקה המערבית הצרפתית בשנים 1894 עד 1958.  לאחר מלחמת העולם השנייה, עם הקמת הרפובליקה הצרפתית הרביעית בשנת 1947, הפכה דהומיי לחלק מהאיחוד הצרפתי עם אוטונומיה מוגברת. ב-11 בדצמבר 1958 הוקמה הרפובליקה הצרפתית החמישית והאיחוד הצרפתי הפך לקהילה הצרפתית. המושבה הפכה לרפובליקה של דהומיי בשלטון עצמי בתוך הקהילה, וכעבור שנתיים ב-1 באוגוסט 1960 היא קיבלה עצמאות מלאה (ובשנת 1975 שינתה את שמה לבנין).

## היסטוריה
### ממלכת דהומיי
במהלך המאה ה-13, תושבי יורובה הילידים באזור ניז'ר המערבי נשלטו על ידי קבוצה של ראשי שבטים, אך במהלך המאה ה-17 שליט יחיד המכונה 'האובה' תפס שליטה והקים את ממלכת דהומיי. תחת השושלת שהקים אווארה הגדול, המפורסם ביותר מבין האובות, שטח דהומיי התרחב וכיסה אזור בין הדלתא של נהר ניז'ר לבין מה שהיא כיום העיר הניגרית לאגוס. האובות הביאו שפע גדול ומדינה מאורגנת ביותר לבנין. הם גם הקימו יחסים טובים וסחר עבדים נרחב עם הפורטוגזים והולנדים שהגיעו מהמאה ה-15 ואילך.

דעיכת האובות החלה במאה ה-18 כאשר החלה סדרת מאבקי כוח פנימיים שנמשכה עד המאה ה-19.

### קולוניה
ההשתלטות והקולוניזציה של צרפת על ממלכת דהומיי החלו בשנת 1872. מלחמת צרפת-דהומיי הראשונה בשנת 1890 החלישה אותה עוד יותר. מלחמת צרפת-דהומיי השנייה הביאה לכך שהממלכה הפכה לפרוטקטורט צרפתי בשנת 1894. 

צו מ-22 ביוני 1894 יצר את מושבת דהומיי, שאמורה הייתה להשתלב באפריקה המערבית הצרפתית בשנת 1904.

תחת הצרפתים הוקם נמל בקוטונו ונסללו מסילות ברזל. מתקני בית הספר הורחבו על ידי משלחות רומיות קתוליות. בשנת 1946 נהפכה דהומיי לטריטוריה מעבר לים עם פרלמנט משלה ונציגות באספה הלאומית הצרפתית. 

ב-4 בדצמבר 1958 היא הפכה לרפובליקה של דהומיי, שלטון עצמי באיחוד הצרפתי.

### עצמאות
ב-1 באוגוסט 1960 קיבלה רפובליקת דהומיי עצמאות מלאה מצרפת.

הנשיא הראשון של הרפובליקה היה אובר מאגה, שהיה ראש הממשלה במהלך השנה שהמדינה הייתה טריטוריה מעבר לים תחת שלטון צרפת. 

## קישורים חיצוניים

## הערות שוליים

קטגוריה:אפריקה: מושבות צרפתיות לשעבר
קטגוריה:בנין: היסטוריה
קטגוריה:מדינות וטריטוריות שהתפרקו ב-1958
אנטונין באראק

**אנטונין באראק** (מבוטא "בַּארַאק"; בצ'כית: **Antonín Barák**; נולד ב-3 בדצמבר 1994) הוא כדורגלן צ'כי המשחק בעמדת הקשר בסמפדוריה בהשאלה מפיורנטינה, ובנבחרת צ'כיה.

## קריירת מועדונים
באראק, התחיל את הקריירה שלו במחלקת הנוער של פריבראם. ב-1 ביוני 2013, באראק ערך את הופעת הבכורה שלו בקבוצה הבוגרת בתיקו 1–1 נגד סלובן ליברץ. בקיץ 2014, באראק הושאל לוולאשים. ב-11 באוקטובר 2014, באראק הבקיע את שער הבכורה שלו בקבוצה בניצחון 2–3 נגד טרינץ.

ב-30 בדצמבר 2015, באראק חתם לשלוש וחצי שנים בסלביה פראג, עמה זכה באליפות בעונת 2016/17.

ב-31 בינואר 2017, באראק חתם באודינזה מהסרייה א' תמורת 3 מיליון אירו, אך הוא הצטרף אליה בסיום העונה.

ב-29 בינואר 2020, באראק הושאל ללצ'ה עד לסיום העונה.

ב-17 בספטמבר 2020, באראק הושאל להלאס ורונה עד לסיום העונה.

ב-26 באוגוסט 2022 באראק הושאל פיורנטינה עד לסיום העונה.

## קריירה בינלאומית
ב-15 בנובמבר 2016, באראק ערך את הופעת הבכורה שלו בנבחרת צ'כיה בתיקו 1–1 נגד , בה גם כבש את שער הבכורה שלו בנבחרת. ב-26 במרץ 2017, באראק הבקיע צמד בניצחון 0–6 נגד .

באראק, נכלל בסגל הנבחרת ליורו 2020.

נכלל בסגל נבחרת צ'כיה לטורניר יורו 2024.

## תארים
;סלביה פראג
* ליגת העל הצ'כית: 2016/17

## קישורים חיצוניים

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני אודינזה
קטגוריה:כדורגלני לצ'ה
קטגוריה:כדורגלני הלאס ורונה
קטגוריה:כדורגלני פיורנטינה
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים צ'כים באיטליה
קטגוריה:כדורגלני קסימפאשה
קטגוריה:כדורגלני סמפדוריה
קטגוריה:צ'כים שנולדו ב-1994
קווין אמבאבו

**קווין אמבאבו** (בצרפתית: **Kevin Mbabu**; נולד ב-19 באפריל 1995) הוא כדורגלן שווייצרי, המשחק בעמדת המגן הימני במיידטלנד הדנית ונבחרת שווייץ.

## קריירת מועדונים
אמבאבו, התחיל את הקריירה שלו בקבוצת הנוער של סרבט ז'נבה. ב-26 בספטמבר 2012, אמבאבו ערך את משחקו היחיד בקבוצה, בהפסד 0–1 ללוזאן.

ב-31 בינואר 2013, אמבאבו חתם בניוקאסל יונייטד והצטרף לקבוצת הנוער של המועדון. ב-26 בספטמבר 2015, אמבאבו ערך את הופעת הבכורה שלו בקבוצה בתיקו 2-2 נגד צ'לסי. ב-10 בינואר 2016, נעדר מהמגרשים למשך כשלושה וחצי חודשים עקב פציעה בירך.

ב-23 באוגוסט 2016, אמבאבו חתם ביאנג בויז ברן מליגת העל השווייצרית. ב-2 באוקטובר, אמבאבו ערך את הופעת הבכורה שלו בקבוצה בתיקו 2-2 נגד סנט גאלן. ב-26 באוקטובר, אמבאבו הבקיע את שער הבכורה שלו בקבוצה בניצחון 0–5 נגד גראסהופרס ציריך במסגרת הגביע השווייצרי. ב-3 בנובמבר, הורחק בהפסד 0–1 לאפואל ניקוסיה במסגרת הליגה האירופית. בסיום העונה, חתם על חוזה לשלוש שנים במועדון.

ב-25 באפריל 2019, אמבאבו חתם לארבע שנים בוולפסבורג מהבונדסליגה.

ב-27 ביולי 2022 חתם בפולהאם מהפרמייר ליג. ב-13 באוגוסט ערך הופעת בכורה בקבוצה, בתיקו 0-0 נגד וולברהמפטון וונדררס.

ב-14 בפברואר 2023 הושאל לסרבט ז'נבה עד לסיום העונה.

ב-1 בספטמבר 2023 אמבאבו הושאל לאאוגסבורג מהבונדסליגה.

## קריירה בינלאומית
לאמבאבו, ניתנה האפשרות לייצג 3 מדינות: צרפת, שווייץ והרפובליקה הדמוקרטית של קונגו.

בצעירותו, אמבאבו שיחק בכל הנבחרות הצעירות של שווייץ. במאי , זומן לראשונה לסגל הרחב של הנבחרת הבוגרת לקראת מונדיאל 2018, אך לא נכלל בסגל הסופי של הנבחרת. ב-8 בספטמבר 2018, ערך את הופעת הבכורה שלו בנבחרת, בניצחון 0–6 נגד .

## תארים
; יאנג בויז ברן
*ליגת העל השווייצרית: , 

; אישיים
*הכדורגלן השווייצרי של השנה: 

## קישורים חיצוניים

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלני סרבט ז'נבה
קטגוריה:כדורגלני ניוקאסל יונייטד
קטגוריה:כדורגלני גלאזגו ריינג'רס
קטגוריה:כדורגלני יאנג בויז ברן
קטגוריה:כדורגלני וולפסבורג
קטגוריה:כדורגלני פולהאם
קטגוריה:כדורגלני אאוגסבורג
קטגוריה:כדורגלני מיטיולן
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:ספורטאים שווייצרים באנגליה
קטגוריה:ספורטאים זרים בסקוטלנד
קטגוריה:ספורטאים שווייצרים בגרמניה
קטגוריה:שווייצרים שנולדו ב-1995
וולטה עילית הצרפתית

**וולטה עילית הצרפתית** הייתה מושבה צרפתית וחלק מאפריקה המערבית הצרפתית שהוקמה ב-1 במרץ 1919, משטחים שהיו חלק מהמושבות סנגל עילית וניז'ר וחוף השנהב.  המושבה פורקה ב-5 בספטמבר 1932, כאשר חלקים ממנה נוהלו על ידי חוף השנהב, סודאן הצרפתית ומושבת ניז'ר.

לאחר מלחמת העולם השנייה, ב-4 בספטמבר 1947, הוקמה מחדש המושבה כחלק מהאיחוד הצרפתי, בגבולותיה הקודמים. ב-11 בדצמבר 1958 הוקמה הרפובליקה של וולטה עילית כשלטון עצמי בתוך הקהילה הצרפתית, וכעבור שנתיים ב-5 באוגוסט 1960 היא קיבלה עצמאות מלאה. ב-4 באוגוסט 1984 שונה השם לבורקינה פאסו.

השם וולטה עילית מציין שהמדינה מכילה את החלק העליון של נהר הוולטה. הנהר מחולק לשלושה חלקים, הנקראים הוולטה השחור, הוולטה הלבן והוולטה האדום.

## היסטוריה
עד סוף המאה ה-19, ההיסטוריה של וולטה עילית נשלטה על ידי האימפריה מוסי / ממלכת מוסי, אשר מקובל כי המיקום הנוכחי שלהם היה בצפון גאנה של ימינו. במשך מאות שנים היה האיכר המוסי גם חקלאי וגם חייל, ואנשי המוסד הצליחו להגן על אמונותיהם הדתיות ועל המבנה החברתי מפני ניסיונות בכוח להמיר אותם לאסלאם על ידי מוסלמים מצפון מערב.

כשהגיעו הצרפתים ותבעו את האזור בשנת 1896, הסתיימה ההתנגדות של מוסי עם כיבוש בירתם בוואגאדוגו. בשנת 1919, מחוזות מסוימים מסנגל עילית וניז'ר אוחדו למושבה נפרדת בשם וולטה עילית בפדרציה אפריקה המערבית הצרפתית. בשנת 1932 התפרקה המושבה החדשה; היא הוקמה מחדש בשנת 1937 כחטיבה מנהלית בשם החוף העליון. לאחר מלחמת העולם השנייה חידשו בני המוסי את הלחץ למעמד טריטוריאלי נפרד וב-4 בספטמבר 1947, וולטה עילית הפכה שוב למושבה במערב אפריקה הצרפתית בפני עצמה.

תיקון בארגון השטחים הצרפתיים שמעבר לים החל עם העברת חוק היסוד (Loi Cadre) מיום 23 ביולי 1956. בעקבות פעולה זו נעשו צעדים של ארגון מחדש שאושרו על ידי הפרלמנט הצרפתי בתחילת 1957 והבטיחו מידה רבה של שלטון עצמי לשטחים בודדים. וולטה עילית הפכה לרפובליקה אוטונומית בקהילה הצרפתית ב-11 בדצמבר 1958.

וולטה עילית השיגה עצמאות ב-5 באוגוסט 1960. הנשיא הראשון, מוריס יאמאוגו, היה מנהיג האיחוד הדמוקרטי הוולטאי (UDV). חוקה משנת 1960 קבעה בחירות על ידי זכות בחירה כללית של נשיא ופרלמנט לאומי לתקופות של חמש שנים; עם זאת, זמן קצר לאחר עלייתו לשלטון, יאמאוגו אסר על כל המפלגות הפוליטיות למעט UDV.

## קישורים חיצוניים

## הערות שוליים

קטגוריה:אפריקה: מושבות צרפתיות לשעבר
קטגוריה:בורקינה פאסו: היסטוריה
קטגוריה:מדינות וטריטוריות שהוקמו ב-1919
קטגוריה:מדינות וטריטוריות שהוקמו ב-1947
קטגוריה:מדינות וטריטוריות שהתפרקו ב-1958